Diari Oficial de la Generalitat Valenciana


Sumari del DOGV 7133, del 17-10-2013 (2013/9933)

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública número 152, denominada Riberes del Riu Palància, sítia en el terme municipal de Sagunt i pertanyent a la Generalitat, que té per objecte la utilització de la superfície estrictament necessària per al vol i la instal·lació de la xarxa mixta A/S, soterrament de L-24 i L-33 a Sagunt, sol·licitat per la mercantil Iberdrola Distribución Eléctrica, SA. Expedient número VTK-K-939-4742.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7133

Data del DOGV
:   17-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9933


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública número 152, denominada Riberes del Riu Palància, sítia en el terme municipal de Sagunt i pertanyent a la Generalitat, que té per objecte la utilització de la superfície estrictament necessària per al vol i la instal·lació de la xarxa mixta A/S, soterrament de L-24 i L-33 a Sagunt, sol·licitat per la mercantil Iberdrola Distribución Eléctrica, SA. Expedient número QDV-E-568-1179. [2013/9933]  
Es tramita en esta direcció territorial de València, a sol·licitud de la mercantil Iberdrola Distribución Eléctrica, SA, l'expedient PVG-T-487-6022 de concessió d'ús privatiu del domini públic forestal per a l'ocupació de terrenys en la forest d'utilitat pública número 152 de la província de València, denominada Riberes del Riu Palància, sítia en el terme municipal de Sagunt (València) i pertanyent a la Generalitat.  
  
L'objecte de l'ocupació és la utilització de la superfície estrictament necessària per a l'execució de les obres d'instal·lació de la xarxa mixta A/S, soterrament de L-24 les Valls i L-33 Canet en el macrosector III, fusió del PGOU Sagunt i el pas del vol d'estes línies sobre la indicada forest, per espai de 31 anys.  
Esta ocupació és per interés públic, ja que així està previst en l'article 52 de la Llei 54/1997, de 27 de novembre, del Sector Elèctric, que declara d'utilitat pública les instal·lacions elèctriques de generació, transport i distribució d'energia elèctrica, als efectes d'expropiació forçosa dels béns i drets necessaris per al seu establiment i de la imposició i l'exercici de la servitud de pas.  
  
Este expedient se sotmet a informació pública per complir el que s'establix en la Llei 43/2003, de 21 de novembre, de Forests, i en l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Cosa que es fa pública perquè se'n prenga coneixement, i es fixa el termini d'un mes a partir de la publicació d'este anunci en el Diari Oficial de la Comunitat Valenciana perquè les persones interessades puguen examinar l'expedient en les oficines de la Direcció Territorial de València, situades en l'edifici PROP I, c/ Gregorio Gea, 27, de València, en horari d'atenció al públic, i puguen presentar en el dit termini les al·legacions oportunes.  
  
València, 19 d'agost de 2013.- El director territorial: Vicente Collado Capilla.